Държавен вестник, бр. 21, 2023 г., стр. 15

БРОЙ  21	
Д Ъ Р Ж А В Е Н  В Е С Т Н И К 	
СТР.  15  
4.
Обосновка,
цели и 
очак­вано 
въздей­ствие
МСП са ключови участници със значителен принос за икономическото и социал­
ното благосъстояние, като осигуряват значителен дял от заетостта и добавената 
стойност в българската икономика. 
Резултатите от проучването на ЕЦБ за достъпа на предприятията до финанси­
ране (SAFE) показват значително влошаване на икономическата среда въпреки 
благоприятните условия за финансиране и увеличената публична подкрепа 
(предизвикателства на COVID). Тази пазарна среда води до недостиг на достъп 
до финансиране за МСП, които имат възприеман по-висок рисков профил или 
недостатъчно обезпечение. 
МСП са силно зависими от външни източници на финансиране, тъй като въ­
трешното финансиране обикновено е недостатъчно, за да посрещне финансовите 
им нужди. SAFE, Аналитичен доклад за 2021 г. показва, че делът на МСП, които
са посочили, че дълговото финансиране е от значение, е 86 % от всички МСП 
в България, а 72 % от българските МСП са посочили, че предпочитат банкови 
заеми, за да финансират амбициите си за бъдещ растеж (и двете над средното 
за ЕС). От друга страна, капацитетът на банките за отпускане на кредити19 се 
влияе от:
▪ реформите от Базел III затегнаха условията за кредитиране на МСП, а бан­
ките станаха по-селективни и като цяло прилагат по-строго управление на 
риска в политиките за кредитиране. В това отношение се наблюдава известно 
преразпределение на кредитите към по-кредитоспособни МСП, което влошава 
достъпа до финансиране на МСП като цяло;
▪ лихвена среда, обусловена от паричната политика на централната банка;
▪ COVID-19 и последващи кризи. 
Проектът за предварителна оценка20 предполага недостиг на финансиране за 
дългова подкрепа в размер на 3,355 млн. евро въз основа на факта, че 4,75 % от 
МСП са жизнеспособни, но срещат трудности при търсенето на дългово финан­
сиране, а средният размер на кредита за 2021 г. (доклад на Българската народна 
банка) е 201 301 евро, което беше потвърдено от предварителния пазарен тест 
на ББР с банковия сектор. 
Повишаването на конкурентоспособността на българските предприятия се опре­
деля от следните основни групи фактори, които се отчитат от целите на продукта:
▪ достъп до финансиране – въпреки че се е подобрил през последното десети­
летие, понастоящем едно от всеки четири предприятия изпитва затруднения в 
това отношение. Типичните пречки са свързани с размера на предприятието, 
липсата на достатъчно обезпечение или липсата на регистрирана кредитна 
история;
▪ иновации – според ИСС21 България е „нововъзникващ иноватор“, тъй като 
страната постига резултати на ниво 50 % от средното за ЕС, а нейните МСП 
имат един от най-ниските проценти в ЕС по отношение на иновациите на 
продукти и бизнес процеси, както и на вътрешните иновации;
▪ дигитализация – по данни на DESI22 България е на 26-о място от 27-те страни 
от ЕС. България е на последно място сред страните от ЕС по интегриране 
на цифровите технологии в предприятията. Само 33 % от МСП имат поне 
основно ниво на цифрова интензивност (60 % средно за ЕС), което показва 
бавно навлизане на цифровите технологии в предприятията и ограничени 
инвестиции в цифровизацията;
▪ зелен преход – според информационния бюлетин за МСП България е сред 
страните с най-лоши резултати в ЕС по отношение на околната среда и ус­
тойчивостта. 
България все още е най-енергоемката икономика в ЕС, а неефективното из­
ползване на енергията пречи на конкурентоспособността на българските МСП. 
Едва 65 % от българските МСП са предприели мерки за ефективно използване 
на ресурсите при средно 89 % за ЕС.
Основната цел на продукта е да се справи с пазарните неуспехи и неоптималните 
инвестиционни ситуации, свързани с развитието на МСП, с цел икономическо 
сближаване с по-развитите региони в Европа и принос към растежа, заетостта 
и конкурентоспособ­ността в Съюза. Обхващайки областите по параграф 7 от 
приложение II към Регламента за InvestEU, продуктът ще предоставя подкрепа 
за областите с по-висока стойност за политиката, както е посочено в раздел 6, 
които се очаква да подобрят конкурентоспособността на МСП и малките пред­
приятия със средна пазарна капитализация.
_______________
19 Според анализа на ЕИБ „fi-compass“ за финансирането на МСП в ЕС.
20 За прилагане на финансови инструменти (по смисъла на Регламента за общоприложимите разпоредби) 
по програмата „Конкурентоспособност и иновации в предприятията“.
21 Европейско иновационно табло 2021.
22 DESI – Индекс на цифровата икономика и общество, 2021 г.